અહીં જ્ઞાન છે, આનંદ છે અને વાત ભલે ટેકનોલોજીની હોય, માનવીય સ્પર્શ સાથે છે. એટલે જ ‘સાયબરસફર’ માટે શરૂઆતમાં કાગળના પ્લેન પર ઉડતા માઉસ જેવું કંઈક ચિત્ર વિચાર્યું હતું, જે અંતે રિજેક્ટ કરીને, એકતરફ લીલાછમ પાંદડા સાથેનું મજાનું પીળું ફૂલ અને બીજી તરફ માઉસને લઈને ઊડતા પતંગિયાનું ચિત્ર ફાઇનલ કર્યું (લેખન મારો મૂળ વ્યવસાય રહ્યો છે, પણ ડિઝાઇનિંગ- વિચારવું અને કરવું – મને અનહદ ગમે છે. ટેક્સ્ટ અને વિઝ્યુઅલ બંનેનો સમન્વય જ કમ્પ્યુનિકેશનને અસરકારક બનાવી શકે એ મારી કાયમી માન્યતા છે).